’n Metode vir die Behandeling van Alzheimersiekte Geassosieerde Oormatige Bloedklonting
Home Blaai of Filter deur Tegnologieë Medisyne en Gesondheid Terapie en Farmaseutika ’n Metode vir die Behandeling van Alzheimersiekte Geassosieerde Oormatige Bloedklonting
The use of lipopolysaccharide (LPS)-binding protein (LBP) to treat Alzheimer’s Disease (AD) by reducing hypercoagulation (exaggerated blood clotting) commonly associated with this disease.
Die gebruik van lipopolisakkaried(LPS)-bindingsproteïen (LBP) vir die behandeling van alzheimersiekte (AS) deur die vermindering van hiperkoagulasie (oormatige bloedklonting) wat oor die algemeen met hierdie siekte geassosieer word.
Die navorsers wat vir die ontwikkeling van hierdie uitvinding verantwoordelik is, het onlangs aangedui dat daar ’n bakteriële komponent betrokke is by die etiologie van inflammatoriese toestande, waaronder alzheimersiekte. Verskeie navorsingstudies het bevind dat die pirogeniese bakteriewandkomponent LPS (van die buitenste membraan van gram-negatiewe bakterieë) ’n kragtige inflammageen is (ontlok ’n inflammatoriese reaksie) wat hiperkoagulasie in ’n menigte inflammatoriese toestande veroorsaak.
Inflammasie dra by tot die ontwikkeling van AS. Hiperkoagulasie is ’n belangrike merker vir inflammasie, en die vermindering van dié oormatige bloedklonting kan met die gebruik van LBP moontlik die ontwikkeling van verskeie komorbiditeite (kardiovaskulêre komplikasies; pulmonêre embolisme; trombotiese iskemiese beroerte, ens) by pasiënte wat aan AS ly, beperk. Verder kan hierdie tegnologie gebruik word vir die voorkoming/vermindering van sistemiese hiperkoagulasie, wat uiteindelik mikrosirkulasie aantas en vaskulêre siektes veroorsaak.
Hierdie uitvinding voorsien ’n beperkte, ingreepsvrye behandelingsopsie vir hiperkoagulasie wat met toestande soos AS verband hou en inflammatories van aard is.
’n Patentaansoek (PCT-aansoek) met die aansoeknommer PCT/IB2017/056118 is vir hierdie uitvinding ingedien.
Validation: What is: 27 + 96